b'\n_START_ARTICLE_\nWorcestrska stolnica\n_START_SECTION_\nSamostan\n_START_PARAGRAPH_\nDana\xc5\xa1nja stolnica je bila ustanovljena leta 680 kot samostan, \xc5\xa1kof je bil Bosel. Od samostana je ohranjena le kripta, stolnica je iz 10. stoletja in \xc4\x8dasa \xc5\xa1kofa svetega Oswalda._NEWLINE_Menihi in nune so bili v samostanu od 7. stoletja. Samostan je postal benediktinski v drugi polovici 10. stoletja (med 974 in 977 ali verjetneje 969). Povezan je z opatijo Fleury v Franciji. Oswald, worcestrski \xc5\xa1kof je namre\xc4\x8d med letoma 961 in 992 s priorjem v Fleuryju njihovo meni\xc5\xa1ko pravilo uveljavil tudi v Worcestru.  Ostanke samostana iz 12. in 13. stoletja je \xc5\xa1e vedno mogo\xc4\x8de videti. Priorstvo se je kon\xc4\x8dalo z zaprtjem samostanov po ukazu kralja Henrika VIII., benediktinci so od\xc5\xa1li 18. januarja 1540, nadomestili so jih s posvetnimi kanoniki._NEWLINE_Nekdanja samostanska knji\xc5\xbenica je imela veliko rokopisov, ki so zdaj v drugih knji\xc5\xbenicah, v Cambridgeu, Londonu (Britanska knji\xc5\xbenica), Bodleianovi knji\xc5\xbenici v Oxfordu in stolni\xc4\x8dni knji\xc5\xbenici v Worcestru.\n_START_SECTION_\nStolnica\n_START_PARAGRAPH_\nPo razpustitvi samostanov je bila nekdanja zgradba ponovno vzpostavljena kot stolnica posvetne duhov\xc5\xa1\xc4\x8dine. Leta 1860 so jo obnovili, delo sta vodila sir George Gilbert Scott in A. E. Perkins._NEWLINE_Podoba stolni\xc4\x8dne zahodne fasade je na hrbtni strani serije E britanskega bankovca za 20 funtov v spomin na sira Edwarda Elgarja, ki je bil izdan med letoma 1999 in 2007.\n_START_SECTION_\nArhitektura\n_START_PARAGRAPH_\nStolnica ima veliko zna\xc4\x8dilnosti angle\xc5\xa1kih srednjeve\xc5\xa1kih stolnic. Kot stolnica v  Salisburyju in Lincolnu ima dva transepta, ki kri\xc5\xbeata ladjo namesto enotnega transepta, kot je obi\xc4\x8dajno na celini. To je olaj\xc5\xa1alo zasebnost Svetega urada mnogim duhovnikom in menihom. Ima tudi kapiteljsko dvorano in kri\xc5\xbeni hodnik. Na severni strani stolnice je vhodni portik, ki je prepre\xc4\x8deval prepih, kadar so bila odprta zahodna vrata._NEWLINE_Ima pomembne dele stavbe iz vsakega stoletja, od 11. do 16. Njen stolp je v slogu pozne gotike in ga je opisal Alec Clifton-Taylor kot "odli\xc4\x8dno" in najlep\xc5\xa1e videti \xc4\x8dez reko Severn._NEWLINE_Najstarej\xc5\xa1i del stavbe je z mno\xc5\xbeico obokov normanska kripta z blazinastimi kapiteli, ostanek  prvotne samostanske cerkve \xc5\xa1kofa svetega Wulfstana worcestrskega iz leta 1084. Kro\xc5\xbena kapiteljska dvorana iz leta 1120 je normanska, na zunaj je osmerokotna, ker so bile stene oja\xc4\x8dane v 14. stoletju. Ladja je bila zgrajena in ve\xc4\x8dkrat prezidana, zato je v razli\xc4\x8dnih slogih, obnavljali so jo razli\xc4\x8dni arhitekti v obdobju 200 let, od 1170 do 1374, nekateri deli so enkratni in ka\xc5\xbeejo dekorativen prehod med romaniko in gotiko.  Najstarej\xc5\xa1i deli ka\xc5\xbeejo nadomestne plasti zelenega pe\xc5\xa1\xc4\x8denjaka iz Highleyja v Shropshiru in rumenega cotswoldskega apnenca.  _NEWLINE_Vzhodni konec je bil obnovljen \xc4\x8dez normansko kripto in je delo Alexandra Masona med 1224 in 1269. Z zelo podobnim zgodnjeangle\xc5\xa1kim slogom se ujema s stolnico v Salisburyju. Leta 1360 je John Clyve zaklju\xc4\x8dil ladjo, zgradil obok, zahodno fasado, severni portik in vzhodni spekter kri\xc5\xbenega hodnika. Prav tako je okrepil kapiteljsko dvorano, ji dodal opornike in spremenil obok. Njegova mojstrovina je osrednji stolp iz leta 1374, prvotno lesena konstrukcija z zvonikom, pokritim s svincem, ki ga zdaj ni ve\xc4\x8d. Med letoma 1404 in 1432 je neznan arhitekt dodal severni in ju\xc5\xbeni del kri\xc5\xbenega hodnika, ki ga je na koncu John Chapman zaprl z zahodnim obmo\xc4\x8djem (1435\xe2\x80\x9338. Zadnji pomemben dodatek je kapela princa Arturja na desni strani ju\xc5\xbenega kornega hodnika, 1502\xe2\x80\x9304._NEWLINE_Stolnica je bila obnovljena med letoma 1857 do 1874 pod vodstvom W. A. Perkinsa in sira Georgea Gilberta Scotta. Ve\xc4\x8dina opreme in stekel je iz tega \xc4\x8dasa. Nekateri zasloni iz zgodnjega 17. stoletja in paneli so bili odstranjeni iz kora, orgle iz leta 1864 so zdaj v cerkvi svete Trojice, Sutton Coldfield.\n_START_SECTION_\nKnji\xc5\xbenica\n_START_PARAGRAPH_\nStolni\xc4\x8dna knji\xc5\xbenica, ki je od 19. stoletja v podstre\xc5\xa1ju nad ju\xc5\xbeno ladjo, ima skoraj 300 srednjeve\xc5\xa1kih rokopisov, 55 inkunabul in 5500 posrednjeve\xc5\xa1kih tiskanih knjig. Posebej je treba omeniti Worcester Antiphoner (edina knjiga te vrste, ohranjena iz reformacije), zapu\xc5\xa1\xc4\x8dino kralja Ivana in kopijo Magne Carte iz leta 1225.  Velik skriptorij v Worcestru je dal \xc5\xa1tevilne rokopise, v njem je bilo veliko znanih pismoukov, kot je kronist Janez iz Worcestra in neimenovani menih, prepoznan po svoji zna\xc4\x8dilni pisavi v The Tremulous Hand of Worcester.\n_START_SECTION_\nMizerikordije\n_START_PARAGRAPH_\n39 mizerikordij je iz leta 1379 in vklju\xc4\x8dujejo dela vseh mesecev v letu (Labours of the Months), svetopisemske zgodbe, mitologijo in folkloro, tudi N-07 Pametna h\xc4\x8di, ki ka\xc5\xbee golo \xc5\xbeensko ovito v mre\xc5\xbeo, ki jaha kozo in nosi zajca pod pazduho. Tri so bile v viktorijanskem \xc4\x8dasu zamenjane, kot je N-02, Juda v \xc4\x8deljusti Satana.\n_START_SECTION_\nZvonovi\n_START_PARAGRAPH_\nStolp ima obro\xc4\x8d 12 zvonov, tri poltonske in nenihajo\xc4\x8d bourdon (najte\xc5\xbeji zvon). Sedanjih 15 zvonov je bilo ulitih leta 1928 (John Taylor & Co.) v Loughboroughu, so iz kovine prvotnega obro\xc4\x8da iz leta 1869. Je peti najte\xc5\xbeji obro\xc4\x8d dvanajstih zvonov na svetu, le zvonovi v stolnicah v Liverpoolu, Exetru, Yorku ter svetem Pavlu v Londonu so te\xc5\xbeji. Zvonovi imajo eno najbolj\xc5\xa1ih intonacij. Visijo v lesenem okvirju, ki je bil zgrajen leta 1869 za prej\xc5\xa1nji obro\xc4\x8d. Worcestrska stolnica je edina, ki ima namenski u\xc4\x8dni center, opremljen z osmimi posebnimi zvonovi za usposabljanje, povezanimi z ra\xc4\x8dunalnikom.\n_START_SECTION_\nGlasba\n_START_PARAGRAPH_\nImajo tri zbore: glavni pevski zbor z de\xc4\x8dki in deklicami (po navadi delajo neodvisno), komorni zbor in prostovoljni pevski zbor. Od 18. stoletja Worcester Cathedral Choir sodeluje na festivalu Treh pevskih zborov, ki je najstarej\xc5\xa1i glasbeni festival na svetu._NEWLINE_Skladatelj Edward Elgar je ve\xc4\x8dino svojega \xc5\xbeivljenja pre\xc5\xbeivel v Worcestershiru. Prva izvedba spremenjene razli\xc4\x8dice njegovih Enigma Variations \xe2\x80\x93 razli\xc4\x8dica, ki se obi\xc4\x8dajno izvaja \xe2\x80\x93 je bila v stolnici leta 1899 na festivalu Treh pevskih zborov. Nanj spominja vitra\xc5\xbeno okno z njegovim portretom._NEWLINE_Tudi zgodovina orgel sega vsaj do leta 1417. Izmenjale so se \xc5\xa1tevilne orgle, obnovljene in  ponovno zgrajene, tudi orgle Thomasa Dallama, Williama Hilla in najslavnej\xc5\xa1e Roberta Hope-Jonesa iz leta 1896. Hope-Jonesove orgle so bile ponovno narejene leta 1925 (Harrison & Harrison), nato pa redno vzdr\xc5\xbeevane, dokler niso Wood Wordsworth in Co. leta 1978 izdelali novih. To so velike \xc5\xa1tiri manualne orgle z 61 registri, neogotska o\xc5\xbeivitev z zelo urejenimi sprednjimi cevmi ter dvema manj\xc5\xa1ima primeroma na vsaki strani kora. _NEWLINE_Te orgle (razen velikih transeptnih in pedalnih cevi) so bile odstranjene leta 2006, da bi naredili prostor za nov instrument, ki je bil kon\xc4\x8dan poleti leta 2008. Ladja ima posebne trimanualne orgle.'